તેમની પૅશનને તેમનાથી અલગ કરવું ઘણું મુશ્કેલ હતું, અને તેથી સરિતાએ તેમના પરિવાર તથા મિત્રો માટે સ્વાદિષ્ટ ભોજન બનાવવાનું ચાલુ રાખ્યું. પછી ફેસબૂક પર ‘હોમ બેકર્સ ગિલ્ડ’ ગ્રુપ દ્વારા તેમને બેકિંગ તરફ પાછા ફરવાનું પ્રોત્સાહન મળ્યું. “તે ગ્રુપના મેમ્બર્સની પોસ્ટ્સે, ફૂડ ઈન્ડસ્ટ્રી પ્રત્યેનાં મારા પ્રેમને ફરી જગાવ્યો. હવે વર્ષ 1996 થી અત્યાર સુધીમાં આવેલાં બદલાવો વિશે પોતાને શિક્ષિત કરવાનો પડકાર હતો. મારે હવે નવી પદ્ધતિ તથા સામગ્રીથી સુસજ્જ થવાનું હતું અને માર્કેટની ડિમાન્ડને સમજવા માટે ઘણું વાંચવાનું હતું. મેં કેક ડેકોરેશન, ફોન્ડૅન્ટ મૉડેલિંગ, આઈસિંગ વર્કશોપ વગેરેના ક્લાસીસ લેવાનું શરૂ કર્યું."